OpenLLM-France/wikimedia huggingface dataset:
# Gartempe (Creuse)

Gartempe (frantsesez eta ofizialki: Gartempe) Okzitaniako udalerri bat da. Administratiboki Frantziako Creuse departamenduan dago, Akitania Berria eskualdean. 2013an 121 biztanle zituen.

## Demografia
### Biztanleria

2007an Gartempe udalerrian erroldatutako biztanleak 140 ziren. Familiak 56 ziren, horien artean 16 pertsona bakarrekoak ziren (16 bakarrik bizi ziren emakumeak eta 16 bakarrik bizi ziren emakumeak), 24 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 88 etxebizitza zeuden, 57 familiaren etxebizitza nagusia ziren, 24 bigarren erresidentzia ziren eta 7 hutsik zeuden. 85 etxeak ziren eta 3 apartamentuak ziren. 57 etxebizitza nagusietatik 49 bere jabearen bizilekua ziren, 4 alokairuan okupaturik zeuden eta 4 doan lagata zeuden; 3 etxek bi gela zituzten, 7 etxek hiru zituzten, 16 etxek lau zituzten eta 32 etxek bost zituzten. 49 etxek euren parking plaza propioa zuten azpian. 24 etxetan ibilgailu bat zegoen eta 26 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Gartempe udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 4 | 90-94 | 0 |
| 0 | 85-89 | 4 |
| 4 | 80-84 | 0 |
| 0 | 75-79 | 0 |
| 4 | 70-74 | 12 |
| 8 | 65-69 | 4 |
| 12 | 60-64 | 4 |
| 0 | 55-59 | 12 |
| 0 | 50-54 | 0 |
| 4 | 45-49 | 0 |
| 4 | 40-44 | 0 |
| 4 | 35-39 | 4 |
| 4 | 30-34 | 8 |
| 8 | 25-29 | 4 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 12 | 5-9 | 12 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 75 ziren, horien artean 58 aktiboak ziren eta 17 inaktiboak ziren. 58 pertsona aktiboetatik 54 lanean zeuden (31 gizon eta 23 emakume) eta 4 langabezian zeuden (2 gizon eta 2 emakume). 17 pertsona inaktiboetatik 7 erretiraturik zeuden, 4 ikasten zeuden eta 6 "bestelako inaktibo" gisa sailkaturik zeuden.

### Diru sarrerak

2009an Gartempe udalerrian 58 unitate fiskal zeuden, 126 pertsonek osaturik. Pertsona bakoitzeko diru-sarrera fiskalaren mediana urteko 15.643 euro zen.

### Ekonomia jarduerak

2000. urtean Gartempe udalerrian 7 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Revenus fiscaux des ménages en 2008

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1139112
* Multimedia: Gartempe (Creuse) / Q1139112
# Garth Brooks

Troyal Garth Brooks (Tulsa, Oklahoma, 1962ko otsailaren 7a) estatubatuar country musika abeslari eta aktore bat da.

## Diskografia

* Garth Brooks (1989)
* No Fences (1990)
* Ropin' the Wind (1991)
* Beyond the Season (1992)
* The Chase (1992)
* In Pieces (1993)
* Fresh Horses (1995)
* Sevens (1997)
* Garth Brooks in...the Life of Chris Gaines (1999)
* Garth Brooks & the Magic of Christmas (1999)
* Scarecrow (2001)
* Man Against Machine (2014)
* Christmas Together, Trisha Yearwoodrekin batera (2016)
* Gunslinger (2016)
* Fun (2020)
* Time Traveler (2023)

## Kanpo estekak

* Webgune ofiziala (Ingelesez)
* Datuak: Q216288
* Multimedia: Garth Brooks / Q216288
# Garthamlock

Garthamlock, Eskoziako Glasgow hiriaren ipar-ekialdeko auzo bat da.

## Kanpo estekak

* Datuak: Q5524400
* Multimedia: Garthamlock / Q5524400
# Grafling

Grafling Alemaniako udalerria da. Bavaria estatuan kokatuta dago, [[Deggendorf (barrutia)|Deggendorf]] barrutian. 2014an 2.767 biztanle zituen 46,31 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q510887
* Multimedia: Grafling / Q510887
# Grafiko (argipena)

Grafiko terminoa, adiera zabalean, zerbaiten irudikapen oro da, argazki bat edo marrazki bat esaterako. Adiera hertsian, batez ere zientzian eta teknikan, zenbakizko informazioa zehatz irudikatzen duen irudi bat da. Izenondo moduan, irudien edo zeinu idatzien bidez irudikatzen duenari dagokio (adibidez, irudikapen grafiko). Diagrama terminoaren hiperonimo gisa erabiltzen da: diagrama guztiak grafikoak dira, baina grafiko guztiak ez dira diagramak; izan ere, diagramak informazioaren puntu nagusiak modu sinbolikoan eta argitasunez adierazten dituen bitartean, grafikoaren helburua errealitatea besterik gabe irudikatzea izaten da. Halatan:
* matematikan,
** funtzio baten irudikapen grafikoa;
* estatistikan,
** datuen irudikapen grafikoa edo datu-diagrama, zenbakizko datuak irudiz adierazi eta azaltzeko, hala nola histograma eta sektore-diagrama;
* kudeaketan,
** Gantt grafikoa edo Gantt diagrama;
* informatikan,
** grafikoak testuan ez oinarritutako elementuak dira; adibidez, Microsoft Windows eta Mac OSen bertsio guztiak sistema eragile grafikoak dira;
** hedaduraz, grafikoak, beti pluralean, edozein ordenagailuz sortutako irudi dira, grafiko bektorialak adibidez, bereziki bideo-jokoen inguru eta pertsonaien diseinu grafikoan;
* artean,
** artelan grafikoa, artista batek matrize edo plantxa batetik, grabatuaz, litografiaz edo antzeko beste teknika batez sortutako marrazki edo irudien multzoa.

## Ikus, gainera

* Grafismoa
* Grafo (argipena)
# Grafiosi

Grafiosia gaixotasun fungikoa da, zumarrei erasaten diena. Ophiostoma novo-ulmi onddo askomizeteak eragiten du, zumarraren xilema hodiak hartu eta horietan barrena zabaltzen delarik; ondorioz, hostoak zimeldu eta zuhaitza ihartu egiten da. Azalaren eta egurraren artean bizi diren kakalardo eskolitido (Scolytus sp.) txiki batzuk dira gaitzaren bektoreak, onddoa hedatzen baitute.
Jatorria Asian duela uste da, baina Ipar Amerikan, Europan eta Zeelanda Berrian hedatu da. Iberiar penintsulara 1970eko hamarkadan iritsi zen. Milaka eta milaka zumar hil ziren garai haietan. Iruñean soilik hamabost bat mila ihartu zirela uste da. Erresuma Batuan hamabost milioi eta AEBetan berrogei milioi hil ziren.

## Erreferentziak

* 1 2 Zumarrei eragiten dien grafiosiaren ondorioei aurre egiteko egitasmoa. cristinaenea.eus (Noiz kontsultatua: 2023-4-1).
* ↑ Errekondo, Jakoba. Landareak: Zumarraga, Kanariar Uharteak. Argia, 2005eko ekainak 26, argia.eus (Noiz kontsultatua: 2023-4-1).

## Kanpo estekak

* Datuak: Q845598
* Multimedia: Dutch elm disease / Q845598
# Grafiko (argipen)

Grafiko ( edo diagrama) hitzak adiera ezberdinak ditu:
* Grafikoa irudi bat da, bereziki datu jakin batzuk eta beraien arteko erlazioa irudikatzen dituena; oro har, zenbakizko datuak, lerroen eta geometria objektuen bidez. Badaude grafiko mota bereziki aipagarriak:
** Datu-diagrama, bereziki histograma.
** Sektore-diagrama
** Gantten diagrama
* Funtzio baten grafikoa, funtzio baten eremuko eta helburu-multzoko balioen arteko egokitasunaren bistaratzea da.
* Grafikoak edo grafoak multzoaren elementuen arteko erlazio bitarrak irudikatzea ahalbidetzen du.
* Informatikan, grafikoa testuan ez oinarritutako elementu bat da. Adibidez, Microsoft Windows eta Mac OSen bertsio guztiak sistema eragile grafikoak dira.
   * Hedaduraz, grafikoak (beti pluralean) ordenagailuz sortutako edozein irudi dira, baina eskuarki esaten dizkiogu grafikoak Bideo-jokoen pertsonaien, harresien, egituren, eta abarren diseinuari.
Izenondo bezala: grafiko hitza zerbait irudien edo zeinu idatzien bidez irudikatzen duenari dagokio.

## Ikus, gainera

* Grafismoa
* Diseinu grafikoa
* Informazio iturrien iruzkina
* Konputagailuz egindako 3D grafikoa

## Kanpo estekak

* Datuak: Q11682228
# Grafing

Grafing Alemaniako hiri-udalerri bat da, Bavaria estatuan. Azken zentsuaren arabera 14.285 biztanle zituen, 29,57 kilometro koadroko azaleran.

## Kanpo estekak

* Datuak: Q31606
* Multimedia: Grafing bei München / Q31606
# Gazteluko arroila

Gazteluko arroila Nafarroa Garaiko Pirinioaurrea eskualdean kokatutako arroila bat da, Irati ibaiak zeharkatutakoa. Usotz eta Ezkai herrien artean dago, 1,90 kilometroko luzerarekin eta 1,20 kilometro koadroko azalerarekin. Zatirik sakonenetan, 301 metroko aldea dago ibaiaren mailaren (gaur egun Itoizko urtegiaren pean) eta gailurrik altuenen artean, eta azpimarratzekoak dira eskuinaldeko Eskisun eta ezkerraldeko Gaztelu mendiak.
Natura 2000 sarekoa da, Natura Erreserba gisa.

## Ezaugarriak

Lurraldea babesteko eta erabiltzeko eskualdeetako hirigintza-arauei buruzko apirilaren 10eko 6/1987 Foru Legeak erreserba natural izendatu zuen. Bere perimetroaren barruan kareharrizko labar ugari daude, sai arre kolonia bat eta beste espezie harkaiztar batzuk dituztenak.
Haitzartea ez da benetako arroila izatera iristen, Irati ibaiak osatzen du. Pirinioaurreko mendilerro bat zeharkatzean, Usotzeko presatik Uloziko errekaren bokaleraino hedatzen da. Mendi-mazelak landaretza trinkoz estalita daude, eta, bertan, karraskilak dira nagusi; besteak beste, astigarrak (arruntak eta frantsesa), hostoerorkorrak (hostazuri eta otsalizar), ezpelak (ezpel arrunt) eta mendiko karraskalaren beste espezie bereizgarri batzuk tartekatzen dira. Landarediaren artean, amildegiak eta tontor harritsuak nabarmentzen dira, Sai-kolonia bat eta beste espezie harkaiztar batzuk dituztenak.

## Erreferentziak

* Nafarroako Entziklopedia Handia | GAZTELUKO ARROILA. (Noiz kontsultatua: 2021-11-21).
* «Artxugako eta Zariketako mendilerroak eta Aretako mendiak - naturgune babestuak - navarra.es» espaciosnaturales.navarra.es (Noiz kontsultatua: 2021-11-21).

## Ikus, gainera

* Irati ibaia

## Kanpo estekak

* Datuak: Q109659952
# Gazteluko Haitza

Gazteluko Haitza Zaraia mendilerroan dagoen mendi bat da. Aumategigaña eta Andarto artean dago, bietatik antzerako tartean. 1.027 metroko garaiera du, eta, Zaraiako mendilerroko mila metrotik gorako mendien artean, bigarren txikiena da, Pagobedeinkatuta mendiaren ondoren. Mendi hau, Alabita eta Deguria artean dago, bi haranen erdi-erdian.

## Irispideak

Mendi honen iparraldean, Ezateko lepoa dago, mendi hau Andartogandik banatzen duen lepoa. Toki honetatik zuzenean igo daiteke mendi honen tontorrera. Ezateko lepora iristeko, lehenik Deguria haran ingurura heldu behar da, edo Alabitara. Urkulutik, Bolibartik edo Mendiolatik lor daiteke hori. Eta hortik, iparraldera, Alabitatik abiatuz gero edo hegoaldera, Deguriatik abiatuz gero, jo behar da.
Beste bide bat, askoz izugarriagoa, eta eskalatzaile trebeentzat, mendi honen mendebaldetik doan bidea da.

## Berezitasunak

Ezateko lepoan, hil harri bat dago. Mendiaren tontorrean, berriz, prisma laukiluze erako harri bat dago. Harri honen aldeetako bat, erabat laua da. Besteak berriz, erliebe altuan gurutze bat darama

## Kanpo estekak

* "Mendikat" webgunean.
* Datuak: Q12258315
# Gazteluko Ingurunearen parkea

Gazteluko Ingurunearen parkea Nafarroako Iruñea hiriburuan dagoen hiri-parke bat da. Zitadela-Takonera eremuan dago.

## Kokapena

Iruñeko zitadela osoa inguratzen du, eta berau Gazteluko Ingurunea kalea, Pio XII.a etorbidea, Armada etorbidea eta Yanguas Miranda kalea eta Foruen plaza mugatzen dute.

## Parkea

280.000 metro karratutako azalera duen zuhaizti eta larrez osatutako parkea da eta 1571-1645 artean eraikitako Iruñeko zitadela inguratzen du. Azken eraikin honen pabilioi, luebaki eta harresiak gaur egun atsdenleku, kutugune, kirolgune eta aisialdi leku dira.
XVII. mendetik iruindarren parkerik gogokoena da, paseatzaileak kirolsaleekin bat egiten dute lekua. Eserleku, iturri eta giro atsegineko bidezidorrez osatua dago.
Bideen lurzoruan Gazteluko Inbguruneak bi haizeorratz dauzka: bata Eraikin Singularraren parean, Pio XII.a etorbidea, Armada etorbidearen elkargunean, eta bestea Iruñeko zitadelako Sorospen Atean.
Era berean, azken urteetan zehar parkean multzo osoari balio gehiago ematen dien hainbat eskultura ere jarri dira.

## Eskulturak

* Artikulazio flotatzailea (1988, Faustino Aizkorbe)

## Kanpo estekak

* Datuak: Q25476308
# Gazteluko Urzuloa I

Gazteluko Urzuloa I Zaraiako mendilerroan dagoen leizezulo bat da, mendilerro honen ekialdeko muturrean, Oñatiko auzo den Araotzetik gertu. 830 metroko garaieran dago, Santikurutz Gain mendiaren tontorrean, Ugaztegitik gertu. Santikurutz Gain mendiaren tontorrean bertan, leizezulo bikote bat osatzen du Gaztelu IIIrekin. Berau, Gazteluko Urzuloa I, da Gipuzkoa osoan dagoen leizezulorik sakonena, 520 metroko sakonerarekin.

## Kanpo estekak

* Datuak: Q12258317
# Gaztelumendi

    Artikulu hau Bizkaiko mendiari buruzkoa da; beste esanahietarako, ikus «Gaztelumendi (argipena)».
Gaztelumendi mendia Berreaga mendilerroan dago, Larrabetzu aldean. Mendi honek Txorierri eta Butroe haranak banatzen ditu.
Gaztelumendik 311 metroko altuera du.

## Historia

Mendi honetan Espainiako Gerra Zibilaren hainbat aztarna dago. Izan ere, mendi hau Bilboko Burdin Hesiaren parte zen. Gainera, tropa faxistek Burdin Hesia mendi honetan apurtu zuten.

## Abiapuntuak

Mendi honetara igotzeko Larrabetzutik edo Gamiz-Fikatik egin daiteke. Dena den, errepidea ia-ia tontorreraino doa.

## Ikus, gainera

* Bizkaiko mendien zerrenda

## Kanpo estekak

* Datuak: Q12258316
# Gazteluko plazako kioskoa

Gazteluko plazako kioskoa Nafarroako Iruñea hiriburuko Gazteluko Plazaren erdian dagoen kioskoa da. 1943an eraiki zen eta joniar estiloko zutabeak ditu.

## Iruditegia

* Eskailera
* Barnealdetik
* Iturria
* Gauez
* Sapaila

## Kanpo estekak

* Datuak: Q20492598
* Multimedia: Kiosco of Plaza del Castillo / Q20492598
# Grayson konderria (Virginia)

Grayson konderria (ingelesez: Grayson County) Virginiako konderri bat da, Ameriketako Estatu Batuetan. Hiriburua Independence da. 2010eko zentsuaren arabera 15.533 biztanle zituen, Grayson kilometro koadroko azaleran.

## Geografia

Grayson konderriak 1.155,02 kilometro koadro ditu. Horietatik 9,79 ura dira. Beste 1.145,23 lurra dira. Biztanleria dentsitatea 13,45 da.

## Demografia

2010eko zentsoan bizi ziren 15.533 pertsonetatik 15.043 txuriak edo hispanoak dira. Horietatik hispano edo latino kategorian 416 dira. 317 beltzak edo afroamerikarrak. 30 amerikar natiboak ziren eta 0 Hawaii edo Pazifikoko irletako natiboak. 15 asiarrak ziren. Bestelako arraza bat kategorian 7 biztanle daude. Bukatzeko euren burua arraza bat baino gehiagotan 121 pertsonek kokatzen zuten.

### Biztanleria piramidea
## Kanpo estekak

* Datuak: Q502207
* Multimedia: Grayson County, Virginia / Q502207
# Grayson (Kalifornia)

Grayson Ameriketako Estatu Batuetako erroldak esleitutako leku bat da. Stanislaus konderrian dago, Kalifornia estatuan. 1.041 biztanle ditu, 0,577471 kilometro koadroko azaleran banatuta.

## Ikus, gainera

* Stanislaus konderria

## Kanpo estekak

* Datuak: Q2228200
# Grayson konderria

Grayson konderria honako konderrietako bat izan daiteke:
* Grayson konderria (Kentucky)
* Grayson konderria (Texas)
* Grayson konderria (Virginia)
# Grayson konderria (Kentucky)

Grayson konderria (ingelesez: Grayson County) Kentuckyko konderri bat da, Ameriketako Estatu Batuetan. Hiriburua Leitchfield da. 2010eko zentsuaren arabera 25.746 biztanle zituen, Grayson kilometro koadroko azaleran.

## Geografia

Grayson konderriak 1.323,56 kilometro koadro ditu. Horietatik 37,12 ura dira. Beste 1.286,44 lurra dira. Biztanleria dentsitatea 19,45 da.

## Demografia

2010eko zentsoan bizi ziren 25.746 pertsonetatik 25.143 txuriak edo hispanoak dira. Horietatik hispano edo latino kategorian 258 dira. 260 beltzak edo afroamerikarrak. 41 amerikar natiboak ziren eta 3 Hawaii edo Pazifikoko irletako natiboak. 61 asiarrak ziren. Bestelako arraza bat kategorian 7 biztanle daude. Bukatzeko euren burua arraza bat baino gehiagotan 231 pertsonek kokatzen zuten.

### Biztanleria piramidea
## Kanpo estekak

* Datuak: Q500674
* Multimedia: Grayson County, Kentucky / Q500674
# Grayson konderria (Texas)

Grayson konderria (ingelesez: Grayson County) Texasko konderri bat da, Ameriketako Estatu Batuetan. Hiriburua Sherman da. 2010eko zentsuaren arabera 120.877 biztanle zituen, Grayson kilometro koadroko azaleran.

## Geografia

Grayson konderriak 2.536,06 kilometro koadro ditu. Horietatik 120,11 ura dira. Beste 2.415,95 lurra dira. Biztanleria dentsitatea 47,66 da.

## Demografia

2010eko zentsoan bizi ziren 120.877 pertsonetatik 108.791 txuriak edo hispanoak dira. Horietatik hispano edo latino kategorian 13.688 dira. 6.938 beltzak edo afroamerikarrak. 1.603 amerikar natiboak ziren eta 38 Hawaii edo Pazifikoko irletako natiboak. 1.034 asiarrak ziren. Bestelako arraza bat kategorian 77 biztanle daude. Bukatzeko euren burua arraza bat baino gehiagotan 2.396 pertsonek kokatzen zuten.

### Biztanleria piramidea
## Kanpo estekak

* Datuak: Q109457
* Multimedia: Grayson County, Texas / Q109457
# Grayson (Kentucky)

Grayson Kentuckyko hiri bat da. Carter konderrian kokatua dago. 2010ean 4.217 biztanle zituen, 7,34 kilometro koadrotan banatuta.

## Ikus, gainera

* Carter konderria

## Kanpo estekak

* Datuak: Q1955210
* Multimedia: Grayson, Kentucky / Q1955210
# Grayson (Louisiana)

Grayson Louisianaeko herri bat da. Caldwell parrokian kokatua dago. 2010ean 532 biztanle zituen, 3,30 kilometro koadrotan banatuta.

## Ikus, gainera

* Caldwell parrokia

## Kanpo estekak

* Datuak: Q1903179
* Multimedia: Grayson, Louisiana / Q1903179
# Grayson (Oklahoma)

Grayson Oklahomako herri bat da. Okmulgee konderrian kokatua dago. 2010ean 159 biztanle zituen, 2,88 kilometro koadrotan banatuta.

## Ikus, gainera

* Okmulgee konderria

## Kanpo estekak

* Datuak: Q961208
* Multimedia: Grayson, Oklahoma / Q961208
# Grayson Valley (Alabama)

Grayson Valley Ameriketako Estatu Batuetako erroldak esleitutako leku bat da. Jefferson konderrian dago, Alabama estatuan. 5.982 biztanle ditu, 5,195638 kilometro koadroko azaleran banatuta.

## Ikus, gainera

* Jefferson konderria

## Kanpo estekak

* Datuak: Q1268766
# Gibelilun orritinko

Gibelilun orritinkoa (Russula densifolia) Russulaceae familiako onddo espeziea da. Eskualde batzuetan txerriak elikatzeko erabiltzen da. Gastronomian gutxi erabilia, agian haragiaren hornigai gisa. Orriak kendu egin behar dira, pikatu egiten dute.

## Deskribapena

Kapela: 4 eta 7 cm bitarteko diametrokoa. Ganbila, irregularra, zilbor forma apur batekin, Ertz inkurbatua. Hasieran zurixka, ondoren, horixka edo hori-oliba kolorekoa arrez nahasita, azkenean gris-arre kolorea hartzen du. Kapelaren azala ez da likatsua eguraldi hezean, lehorra eta matea eguraldi lehorrarekin.
Orriak: Estu, tartekatutako orritxoekin, itsatsiak, meheak, krema-horixkak hasieran, ondoren, krema-okre kolorekoak.
Hanka: Motza, 4 - 5 cm luze eta 1 - 2 cm lodi, zilindrikoa, oinarrian zertxobait inkurbatua. Betea, gogorra, pruinaduna, matea, zurixka, zahartzean eta igurztean belzteko joera du.
Haragia: Lodia, gogorra, zuria gaztetan, ondoren krema-grisa, ebakitzean pixkanaka gorrituz joaten da, azkenean gris-beltzaxka bihurtzeko. Haragiaren zaporea leuna da, eta orriena zertxobait akrea.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok.

## Jangarritasuna

Jangarri oso kaskarra.

### Nahasketa arriskua

Russula albonigra delakoarekin, baina honen haragia ez da gorritzen, baizik eta beltza bihurtzen da aurrez kolore gorritik pasatu gabe.

## Sasoia eta lekua

Udan eta udazkenean, hostozabalen eta koniferoen azpian.

### Banaketa eremua

Ipar Amerika, Europa, Errusia, Japonia eta Himalaiako eremua.

## Erreferentziak

* ↑ Russula densifolia, GBIF—the Global Biodiversity Information Facility.
* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 479 or. ISBN 84-404-0530-8..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 115 or. ISBN 84-505-1806-7..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 54 or. ISBN 84-282-0865-4..

## Kanpo estekak

* Datuak: Q1209460
* Multimedia: Russula densifolia / Q1209460
# Gibellina

Gibellina Italiako udalerri bat da. Trapaniko probintzian kokatuta dago, Sizilia eskualdean. 3.724 biztanle ditu, 46,57 kilometro koadroko azaleran banatuta.

## Mugakideak

Gibellinak honako udalerri hauekin egiten du muga:
Poggioreale Salemi Santa Ninfa Calatafimi-Segesta Monreale Salaparuta

## Kanpo estekak

* Datuak: Q481720
* Multimedia: Gibellina / Q481720
# Gibelgorriska eztiusain

Gibelgorriska eztiusaina (Russula melliolens) Russulaceae familiako onddo espeziea da. Zenbaiten ustez, Russula cyanoxantha delakoaren kalitate gastronomiko antzekoa du.

## Deskribapena

Kapela: 5 eta 10 (12) cm bitarteko diametrokoa, hemisferikotik ganbil-lau edo hondoratura, eta batzuetan ondulazioekin. Ertz mehea, kurbatutik laura, uhindua eta leuna, baina batzuetan, zahartzean pixka bat ildaskatua. Erradioaren herenean bereiz daiteke azala, matea, leuna edo zertxobait zimurtsu-irregularra; arrosa-gorrixkatik arrosa-biolazeora edo arrosa-laranjara doana, eta, batzuetan, horixka-okre koloretik kobre kolorera doazen tonuekin nahasita.
Orriak: Sublibretik adnatatara, zabal samar, zabalak, zainekin eta sarritan urkilatuak; zuritik krema kolorekoetarakoak, zahartzean herdoil koloreko orbanekin.
Hanka: 4 - 7 ( 9 ) x 1,5 - 2,5 ( 3 ) cm-koa, zilindriko-klabiformea, batzuetan sabeldun samarra edo oinarri lodiagoarekin, baina amaiera meheagoarekin, betea, gero arroa eta luzetara fibriloso-zimurtsua; kolore zurixkakoa; batzuetan zati batzuetan arrosaz tindatuta eta gero zahartzean hori-okrez.
Haragia: Trinkoa eta zuria, baina horixka-okre kolorekoa ebakitzean; zapore gozokoa eta ezti usainekoa, batez ere lehortzean edo orriak igurtziz.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Melliolens epitetoa latinetik dator, eztia esan nahi duen "mel" hitzetik eta usaina esan nahi duen "olere" hitzetik. Bere usainagatik.

## Jangarritasuna

Jangarria.

### Nahasketa arriskua

Erraz antzematen da, ale helduek ezti usain handia dutelako eta orriek kolore hori ederra hartzen dutelako.
Russula maculata delakoarekin nahas daiteke.

## Sasoia eta lekua

Udan eta udazkenean hostozabaletan hazten da.

### Banaketa eremua

Europa, Ipar Amerika.

## Erreferentziak

* ↑ Russula melliolens, GBIF—the Global Biodiversity Information Facility.
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 398 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 395 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 125 or. ISBN 84-505-1806-7..
* ↑ (Gaztelaniaz) Bon,Marcel.. (1988). Guia de Campo de los hongos de Europa. Ediciones Omega, S. A. Barcelona, 64 or. ISBN 84-282-0865-4..

## Kanpo estekak

* Datuak: Q1627073
* Multimedia: Russula melliolens / Q1627073